Jaunjelgavas rajons
Jaunjelgavas rajons bija Latvijas PSR administratīvi teritoriālā vienība. Izveidota 1949. gada 31. decembrī, apvienojot bijušā Jēkabpils apriņķa Jaunjelgavas pilsētas un Daudzeses, Mazzalves (daļu), Seces un Sērenes pagastu, Bauskas apriņķa Kurmenes un Taurkalnes pagastu un Ogres apriņķa Birzgales pagasta teritorijas. Rajona centrs bija Jaunjelgavas pilsēta. Rajons no 1952. līdz 1953. gadam ietilpa Rīgas apgabalā. Rajons likvidēts 1956. gada 7. decembrī, tā teritoriju iekļaujot Baldones, Bauskas un Jēkabpils rajonos.